Babelscape/SREDFM huggingface dataset:
Τέμπελχοφ

Το Τέμπελχοφ () είναι περιοχή του Βερολίνου εντός του δήμου Τέμπελχοφ-Σόνεμπεργκ. Στην περιοχή βρισκόταν το αεροδρόμιο Τέμπελχοφ, ένα από τα πρώτα επιβατικά αεροδρόμια του κόσμου. Το αεροδρόμιο είναι πλέον εγκαταλελειμμένο, ενώ υπάρχουν σχέδια για τη διάσωση των υπαρχόντων κτιρίων.

Η περιοχή του Τέμπελχοφ βρίσκεται στο νότιο-κεντρικό τμήμα της πόλης. Πριν την διοικητική μεταρρύθμιση του Βερολίνου το 2001, η περιοχή του Τέμπελχοφ, μαζί με τις περιοχές των Μαρίεντορφ, Μαρίενφελντε και Λίχτενραντε, αποτελούσαν τον δικό τους δήμο, ο οποίος είχε επίσης την ονομασία "Τέμπελχοφ". Οι περιοχές αυτές αναπτύχθηκαν από τους ιστορικούς οικισμούς του οροπεδίου Τέλτοου και ιδρύθηκαν στις αρχές του 13ου αιώνα κατά τη διάρκεια της γερμανικής επέκτασης προς τα ανατολικά ("ostsiedlung").
Ζοτ Νεκράσοφ

Ζοτ Νεκράσοφ (26 Δεκεμβρίου 1907 (8 Ιανουαρίου 1908) - 1 Δεκεμβρίου 1990), ήταν Σοβιετικός επιστήμονας στον τομέα της παραγωγής υψικαμίνου.

Βραβεύθηκε ως Ακαδημαϊκός της Ακαδημίας Επιστημών της ΕΣΣΔ (1961), έλαβε τον Έπαινος Εργαζόμενου της Επιστήμης και της Τεχνολογίας της Ουκρανικής ΣΣΔ (1978) και Ήρωας της Σοσιαλιστικής Εργασίας (1969).
Σκοτ Μόρισον

Ο Σκοτ Μόρισον (Scott John Morrison, 13 Μαΐου 1968-) είναι Αυστραλός πολιτικός και ο 30ός και σημερινός Πρωθυπουργός της Αυστραλίας, αρχηγός του Φιλελεύθερου Κόμματος, ο οποίος ανέλαβε καθήκοντα στις 24 Αυγούστου 2018. Είναι μέλος της Βουλής των Αντιπροσώπων από το 2007, στην περιφέρεια Κουκ στην Νέα Νότια Ουαλία.

Γεννήθηκε στο Σίδνεϊ και σπούδασε οικονομική γεωγραφία στο Πανεπιστήμιο της Νέας Νότιας Ουαλίας. Προτού κατέλθει στην πολιτική, εργάστηκε ως διευθυντής του Γραφείου Τουρισμού και Αθλητισμού Νέας Ζηλανδίας από το 1998 ως το 2000 και διευθύνων σύμβουλος του Tourism Australia από το 2004 ως το 2006. Ήταν επίσης πολιτειακός διευθυντής του Φιλελεύθερου Κόμματος της Νέας Νότιας Ουαλίας από το 2000 ως το 2004. Ο Μόρισον εξελέγη για πρώτη φορά βουλευτής στις εκλογές του 2007. Έπειτα από τις εκλογές του 2010 διορίστηκε αρχηγός της αντιπολίτευσης.

Έπειτα από τη νίκη του Συνασπισμού στις εκλογές του 2013, ο Μόρισον διορίστηκε υπουργός Μετανάστευσης και Συνοριακής Προστασίας στην κυβέρνηση του Τόνι Άμποτ. Από τη θέση εκείνη εφάρμοσε την επιχείρηση "Κυρίαρχα Σύνορα", που αποτέλεσε μια από τις σημαίες του Συνασπισμού. Στον ανασχηματισμό του 2014 ο Μόρισον έγινε υπουργός Κοινωνικών Υπηρεσιών. Στη συνέχεια προήχθη σε Θησαυροφύλακα τον Σεπτέμβριο του 2015, όταν ο Μάλκολμ Τέρνμπουλ αντικατέστησε τον Τόνι Άμποτ στην πρωθυπουργία.

Τον Αύγουστο του 2018 ο Πίτερ Ντάτον αναμετρήθηκε με τον Τέρνμπουλ για την αρχηγία του Φιλελεύθερου Κόμματος, εξαιτίας της μη ικανοποίησης από τη συντηρητική πτέρυγα των Φιλελευθέρων. Ο Τέρνμπουλ κέρδισε τον Ντάτον, όμως οι εντάσεις συνεχίστηκαν στους κόλπους του κόμματος, με αποτέλεσμα να αποφασιστεί από το ίδιο το κόμμα η διεξαγωγή και δεύτερης ψηφοφορίας. Ο Τέρνμπουλ επέλεξε να μην θέσει υποψηφιότητα και στην δεύτερη ψηφοφορία ο Μόρισον κέρδισε τον Ντάτον και την Τζούλι Μπίσοπ και έγινε νέος αρχηγός του Φιλελεύθερου Κόμματος και πρωθυπουργός.

Ο Μόρισον και ο συνασπισμός του κέρδισαν και τις εκλογές του 2019.

Είναι παντρεμένος με την Τζένι Γουόρεν και έχουν δύο κόρες.
Τσομπάν σαλατασί

Η Τσομπάν σαλατασί ή Σαλάτα Τσομπάν (τουρκικά για την "Σαλάτα του Ποιμένα") είναι τουρκική σαλάτα που αποτελείται από ψιλοκομμένες ντομάτες (κατά προτίμηση με φλούδα), αγγούρια, μακριές πράσινες πιπεριές, κρεμμύδι και μαϊντανό με επίπεδα φύλλα. Η  σάλτσα αποτελείται από χυμό λεμονιού, ελαιόλαδο και  αλάτι.
Γουόλσολ

Το Γουόλσολ (αγγλικά: "Walsall") είναι μια βιομηχανική πόλη στα δυτικά Μίντλαντς της Αγγλίας. Βρίσκεται 8 μίλια βορειοδυτικά του Μπέρμιγχαμ και 6 μίλια ανατολικά του Γουλβερχάμπτον. Μια και ιστορικά αποτελεί μέρος του Στάφορντσαϊρ, το Γουόλσολ είναι μια συνιστώσα του αστικού κέντρου στα δυτικά Μίντλαντς.

Το Γουόλσολ είναι το διοικητικό κέντρο του ευρύτερου μητροπολιτικού δήμου του Γουόλσολ. Κατά την απογραφή του 2011, η κατοικημένη περιοχή της πόλης είχε πληθυσμό 67.594 κατοίκους, με τον ευρύτερο δήμο να έχει πληθυσμό 269.323. Οι γειτονικοί οικισμοί στο δήμο περιλαμβάνουν το Ντάρλαστον, το Μπράουνχιλς, το Γουίλενχαλ, το Μπλόξγουιτς και το Άλντριτζ.
Κρίστοφερ Τζορτζ

Ο Κρίστοφερ Τζορτζ (αγγλ.: Christopher John George), 25 Φεβρουαρίου 1931 - 28 Νοεμβρίου 1983), ήταν Αμερικανός ηθοποιός ελληνικής καταγωγής. Έγινε γνωστός για τον πρωταγωνιστικό ρόλο του στην τηλεοπτική σειρά της δεκαετίας του 1960 "Οι Αρουραίοι της Ερήμου"(The Rat Patrol). 
Ήταν υποψήφιος για την Χρυσή Σφαίρα το 1967 ως Καλύτερος ηθοποιός για την ερμηνεία του στη σειρά. Ήταν επίσης ο αποδέκτης του βραβείου του Φεστιβάλ Κινηματογράφου της Νέας Υόρκης, ως καλύτερος ηθοποιός σε μια εμπορική τηλεόραση. Ο Τζορτζ ήταν παντρεμένος με την ηθοποιό Λίντα Ντέι Τζορτζ.
Βελούχι Ευρυτανίας

Το Βελούχι είναι μικρός ορεινός οικισμός του Νομού Ευρυτανίας κτισμένος σε υψόμετρο περίπου 1.840 έως 1.870 μ. στο όρος Βελούχι. Στην ουσία πρόκειται για τις εγκαταστάσεις του Χιονοδρομικού κέντρου Καρπενησίου.
Bad Dragon

Η Bad Dragon είναι αμερικανική εταιρία κατασκευής ερωτικών βοηθημάτων με θέμα τη φαντασία. Τα προϊόντα πωλούνται διαδικτυακά και σε συνέδρια.
Baike.com

Η Baike.com (κινεζικά: 互动百科, πινγίν: Hùdòng Bǎikē), πρώην γνωστή ως Hudong και Hoodong, είναι κερδοσκοπικό κοινωνικό δίκτυο στη Κίνα, που συμπεριλαμβάνει την μεγαλύτερη Κινεζική εγκυκλοπαίδεια/ειδησεογραφική ιστοσελίδα. Είναι η μεγαλύτερη ιστοσελίδα βίκι της Κίνας και χρησιμοποιεί διαφημίσεις, με πάνω από 7 εκατομμύρια λήμματα και πάνω από 5 εκατομμύρια εθελοντές τον Απρίλιο του 2013. Ωστόσο, η Baike.com είναι ιστοσελίδα ειδήσεων/νεολογισμών, και ως εκ τούτου, δεν περιορίζει τα άρθρα της μόνο σε μακροπρόθεσμο, τεκμηριωμένο κείμενο με ισορροπημένη οπτική γωνία. Η επαναχρησιμοποίηση του περιεχομένου της ιστοσελίδας σε άλλους ιστοτόπους δεν είναι ελεύθερη. Τον Ιανουάριο του 2017 είχε πάνω από 16 εκατομμύρια άρθρα.Είναι η μεγαλύτερη διαδικτυακή εγκυκλοπαίδεια στη Κίνα. Τον Αύγουστο του 2018 είχε φτάσει τα 17.270.000 άρθρα.
Μεγάλη Συναγωγή του Μπιάλιστοκ

thumb|Το μνημείο
Η Μεγάλη Συναγωγή του Μπιάλιστοκ (πολωνικά: "Wielka Synagoga w Białymstoku") πυρπολήθηκε στις 27 Ιουνίου 1941 από τα μέλη του 309ου Τάγματος της Ordnungspolizei. Προηγουμένως είχαν βγάλει δια της βίας Εβραίους κατοίκους του Μπιάλιστοκ από τα σπίτια τους και τους είχαν κλειδώσει στη συναγωγή, με αποτέλεσμα 2.000 άνδρες, γυναίκες και παιδιά να χάσουν τη ζωή τους από τη φωτιά. Επίσης τα μέλη της Ordnungspolizei πριν τον εμπρησμό της συναγωγής έστησαν στους τοίχους των γειτονικών κτιρίων και εκτέλεσαν πολλούς από τους Εβραίους κατοίκους της πόλης. 

Η συναγωγή είχε αρχίσει να κατασκευάζεται το 1909, σε σχέδια του Szlojme (Shlomo) Jakow Rabinowicz και ολοκληρώθηκε το 1913. Είχε τρεις τρούλους βυζαντινού ρυθμού, έναν μεγάλο και δύο μικρότερους. Το 1995 στο σημείο όπου βρισκόταν η συναγωγή τοποθετήθηκε μνημείο και αναμνηστική πλάκα. Το μνημείο αναπαριστά ένα τρούλο ενώ στην αναμνηστική πλάκα γράφει: "«Ο υπέροχος ναός μας έπεσε θύμα της φωτιάς στις 27 Ιουνίου 1941. 2.000 Εβραίοι κάηκαν ζωντανοί από τους Γερμανούς ναζί δολοφόνους»".
Ανδρέας Χριστόπουλος

Ο Ανδρέας Χριστόπουλος, γεννημένος στην Πάτρα το 1958, είναι έλληνας δημοσιογράφος, συγγραφέας και εκδότης. Πτυχιούχος των ΤΕΙ Πατρών στις τουριστικές επιχειρήσεις, ασχολήθηκε από τα μαθητικά του χρόνια με την δημοσιογραφία. Σήμερα αρθρογραφεί σε δέκα περιφερειακές ελληνικές εφημερίδες.
Τζιαμπιέρο Μπονιπέρτι

Ο Τζιαμπιέρο Μπονιπέρτι (γεννημένος στις 4 Ιουλίου 1928 στο Μπαρένγκο, † 18 Ιουνίου 2021 στο Τορίνο) ήταν Ιταλός ποδοσφαιριστής. Ήταν ένας επιτυχημένος επιθετικός της Γιουβέντους ΦΚ.
Κόνγκενς Λίνγκμπι

Το Κόνγκενς Λίνγκμπι (δανικά: "Kongens Lyngby" ) είναι η έδρα και το εμπορικό κέντρο του δήμου Λίνγκμπι-Τόρμπεκ στα βόρεια προάστια της Κοπεγχάγης στη Δανία. Η περιοχή φιλοξενεί αρκετές μεγάλες εταιρείες.
Κάστρο της Ριζούντας

Το Κάστρο της Ριζούντας () είναι εν μέρει ερειπωμένο μεσαιωνικό κάστρο ευρισκόμενο στη Ριζούντα της Βορειοανατολικής Τουρκίας.

Το Κάστρο της Ριζούντας είναι χτισμένο επί λόφου ευρισκόμενου στα νοτιοδυτικά του κέντρου της πόλης, ενώ προσφέρει πανοραμική θέα προς την πόλη.

Το κάστρο αποτελείται από ένα φρούριο και ένα κάτω κάστρο. Πιστεύεται πως το φρούριο ανεγέρθηκε κατά την διάρκεια της περιόδου βασιλείας του Βυζαντινού αυτοκράτορα Ιουστινιανού Α΄ (βασίλευσε μεταξύ 527-565), ενώ η ανέγερση του κάτω κάστρου ανάγεται στον 13ο αιώνα.

Καλύπτει έκταση της τάξεως των 480 m². Τα οχυρωματικά τείχη, τα οποία ανεγέρθηκαν με την χρήση λαξευτών λίθων και κονιάματος, έχουν ύψος 2-20 μ. και πάχος 2-3 μ. Μεταξύ των κυλινδροειδών προμαχώνων, υπάρχουν προεξέχοντες υποστηρικτικοί πύργοι διαφόρων μορφών όπως τετράγωνοι, ορθογώνιοι και στρογγυλοί.

Σήμερα, μέρος των τειχών του ερειπωμένο κάστρου είναι θαμμένα κάτω από κτίρια και δρόμους. Τα τείχη του κάστρου, στο νότιο τμήμα τους, αναστηλώθηκαν το 1989. Το Υπουργείο Τουρισμού και Πολιτισμού ξεκίνησε σχέδιο αναστήλωσης του Κάστρου της Ριζούντας το 2011.
Στίβεν Μπάουερ

Ο Στίβεν Μπάουερ (αγγλ.: Steven Bauer,2 Δεκεμβρίου 1956), είναι Κουβανό-Αμερικανός ηθοποιός. Το πραγματικό του όνομα είναι Εστέμπαν Ερνέστο Ετσεβαρία Σαμψών. 
Ο πιο γνωστός ρόλος του είναι του Μάνι Ριμπέρα στην ταινία Ο Σημαδεμένος του 1983.
Ντέντερ

Ο Ντέντερ (ολλανδικά: "Dender", γαλλικά: "Dendre", βαλλωνικά: "Tinre") είναι ποταμός του Βελγίου, με μήκος 65 χιλιόμετρα. Πηγάζει στην πόλη του Ατ, ρέει μέσω των επαρχιών του Αινώ, της Ανατολικής Φλάνδρας και της Φλαμανδικής Βραβάντης και τελικά εκβάλλει στο Σκάλδη κοντά στην πόλη του Ντεντερμόντε.
Κάστρο της Σαμψούντας

Το Κάστρο της Σαμψούντας (τουρκικά: "Samsun Kalesi") ήταν κάστρο στην Σαμψούντα της Τουρκίας. Ανεγερθέν επί των ακτών το 1192, καταστράφηκε μεταξύ του 1909 και του 1918.
Ντέιλε

Ο Ντέιλε (παλαιότερα αναφερόμενος ως "Θιλία" ή "Δύλη", ολλανδικά: "Dijle", γαλλικά: "Dyle", βαλλωνικά: "Tîle") είναι ποταμός του Βελγίου, με μήκος 86 χιλιόμετρα. Πηγάζει στην πόλη του Ουτέν-λε-Βαλ, ρέει μέσω των επαρχιών της Βαλλωνικής Βραβάντης, της Φλαμανδικής Βραβάντης, και της Αμβέρσας και και τελικά εκβάλλει στο Ρύπελ κοντά στην πόλη του Ρυμστ.
Νέτε

Ο Νέτε (ολλανδικά: "Nete", γαλλικά: "Nèthe") είναι ποταμός του Βελγίου, με μήκος 15 χιλιόμετρα. Ξεκινάει κοντά στην πόλη του Λιρ, λόγω της συμβολής του Μεγάλου Νέτε και του Μικρού Νέτε. Εκβάλλει στο Ρύπελ κοντά στην πόλη του Ρυμστ.
Ρύπελ

Ο Ρύπελ (ολλανδικά: "Rupel") είναι σύντομος παραπόταμος του Σκάλδη, με μήκος 12 χιλιόμετρα, που ξεκινάει κοντά στην πόλη του Ρυμστ, λογώ της συμβολής του Νέτε και του Ντέιλε. Εκβάλλει στο Σκάλδη στα σύνορα μεταξύ Χίνγκενε και Σχέλλε.
Μεγάλος Νέτε

Ο Μεγάλος Νέτε (ολλανδικά: "Grote Nete", γαλλικά: "Grande Nèthe") είναι ποταμός του Βελγίου, με μήκος 80 χιλιόμετρα. Πηγάζει στην πόλη του Χέχτελ, ρέει μέσω των επαρχιών της Λιμβουργίας και της Αμβέρσας και τελικά εκβάλλει στο Νέτε κοντά στην πόλη του Λιρ.
Μαϊβίκεν

μικρογραφία|Μαϊβίκεν
Το Μαϊβίκεν είναι κολπίσκος στο βόρειο άκρο της Χερσονήσου Θάτσερ μεταξύ του Δυτικού και Ανατολικού Κόλπου Κάμπερλαντ στη Νότια Γεωργία. Χαρτογραφήθηκε από την Σουηδική Ανταρκτική Αποστολή, το 1901-04, υπό τον Ότο Νόρντενσκιελντ και έλαβε το όνομα "Μαϊβίκεν" (Majviken, Ορμίσκος του Μάη) από την Πρωτομαγιά του 1902, την ημέρα κατά την οποία ο όρμος ανακαλύφθηκε. Με την πάροδο των ετών, καθιερώθηκε η νορβηγική ορθογραφία Maiviken (Μαϊβίκεν).
Κάστρο του Τζεμιλί

Το Κάστρο του Τζεμιλί (, επίσης γνωστό ως Κάστρο Καλεμπουρνού) είναι μεσαιωνικό κάστρο ευρισκόμενο εντός της αγροτικής περιοχής της Μερσίν, στη Νότια Τουρκία.
Ρυμστ

Το Ρυμστ (ολλανδικά: "Rumst"), είναι δήμος του Βελγίου, στην επαρχία της Αμβέρσας. Έχει έκταση 19,9 χμ² και πληθυσμό 15.114 κατοίκους (2018).

Η βιομηχανία στο Ρυμστ, όπως και στο Μπομ, επικεντρωνόταν βαρέως στη παραγωγή πήλινων προϊόντων όπως τα τούβλα. Αυτή η βιομηχανία έχει εξαφανιστεί σε μεγάλο βαθμό μετά το 1970.

Στο Ρυμστ, ο ποταμός Ρύπελ ξεκινά ως συνδυασμός των ποταμών Ντέιλε και Νέτε.
Ντέμερ

Ο Ντέμερ (ολλανδικά: "Demer") είναι ποταμός του Βελγίου, με μήκος 85 χιλιόμετρα. Πηγάζει στην πόλη του Κέτσινγκεν, ρέει μέσω των επαρχιών της Λιμβουργίας και της Φλαμανδικής Βραβάντης, και τελικά εκβάλλει στο Ντέιλε κοντά στην πόλη του Βέρχτερ.
Ελισάβετ Μπεργκ, 4η κόμισσα του Άλστερ

Η Ελισάβετ Μπεργκ, 4η κόμισσα του Άλστερ ("κάστρο του Καρικφέργκους", Μπέλφαστ, 6 Ιουλίου 1332 - 10 Δεκεμβρίου 1363) Νορμανδο-Ιρλανδή ευγενής ήταν μοναδική κόρη και παιδί του Γουίλιαμ Μπεργκ, 3ου κόμη του Άλστερ και της Ματθίλδης του Λάνκαστερ, κόμισσας του Άλστερ. Η Ελισάβετ που ήταν επιπλέον 5η βαρόνη του Κόνοτ παντρεύτηκε στον Πύργο του Λονδίνου τον Λάιονελ της Αμβέρσας (15 Αυγούστου 1352) δεύτερο γιο του Εδουάρδου Γ΄ της Αγγλίας και της Φιλίππης του Αινώ. Η Ελισάβετ ήταν η τελευταία απόγονος από την νόμιμη γραμμή του Γουίλιαμ του Μπεργκ.
Οι πατρικοί παππούδες της ήταν ο Τζων του Μπεργκ (1286 - 1313) και η Ελισάβετ του Κλερ, οι μητρικοί παππούδες της ήταν ο Ερρίκος, 3ος κόμης του Λάνκαστερ και η Ματθίλδη Τσάουορθ.
Μετά την δολοφονία του πατέρα της (6 Ιουνίου 1333) έγινε η μοναδική κληρονόμος στα εδάφη του στην Ιρλανδία. Οι ευγενείς της ωστόσο Σερ Εδμόνδος των Μπεργκ του Κλάνγουιλιαμ, ο Σερ Εδμόνδος Αλμπανας Μπουρκ και ο Μακ Γουίλιαμ Ιοχτάρ έγιναν οι κάτοχοι των εδαφών και οι αρχηγοί της οικογένειας όταν ξέσπασε ο "Εμφύλιος πόλεμος των Μπεργκ" (1333 - 1338).
Βέρχτερ

Το Βέρχτερ (ολλανδικά: "Werchter"), είναι κωμόπολη του Βελγίου, στο δήμο του Ρότσελαρ της επαρχίας της Φλαμανδικής Βραβάντης. Βρίσκεται στη συμβολή του Ντέιλε και του Ντέμερ.
Κάστρο Σεϊτάν

Το Κάστρο Σεϊτάν (, ) είναι κάστρο ευρισκόμενο εντός του διαμερίσματος του Τσιλντίρ, στην Επαρχία του Αρνταχάν της Τουρκίας.

Το κάστρο ευρίσκεται σε απόσταση 1,5 χμ. βορειοδυτικά του χωριού του Γιλντιριμτεπέ. Οι βράχοι οι οποίοι περιτριγυρίζουν το κάστρο είχαν την ίδια σημασία για την προστασία του με εκείνη των τειχών. Το κάστρο χρησιμοποιείτο αδιάλειπτα από την ελληνιστική περίοδο έως την οθωμανική περίοδο, ενώ επισκευάστηκε και τροποποιήθηκε από καθέναν από τους κατόχους του. Περιλαμβάνει, μεταξύ άλλων, δεξαμενές, σκάλα η οποία κατεβαίνει έως το επίπεδο του νερού, καθώς και ένα παρεκκλήσιο. Η ονομασία του κάστρου, η οποία σημαίνει «Κάστρο του Διαβόλου», προέρχεται από μύθο σύμφωνα με τον οποίο δαιμονικό πνεύμα ή δαίμονας παρατηρήθηκε στην περιοχή κατά το παρελθόν, γεγονός το οποίο διασώζεται έως σήμερα υπό την μορφή δεισιδαιμονίας μεταξύ των κατοίκων της περιοχής.

Ο Εκβτίμε Τακαϊσβίλι ανέφερε την ύπαρξη φυλακής εντός του κάστρου. Αναφορά στην ύπαρξή της γίνεται, επίσης, εντός των χρονικών του Αλπ Αρσλάν, τα οποία χρονολογούνται από το 1064.
Έιζερ

Ο Έιζερ ή Υζέρ (ολλανδικά: "IJzer", γαλλικά: "Yser") είναι ποταμός του Βελγίου και της Γαλλίας, με μήκος 78 χιλιόμετρα. Πηγάζει στην πόλη του Κασσέλ, ρέει μέσω της Βελγικής επαρχίας της Δυτικής Φλάνδρας, και τελικά εκβάλλει στη Βόρεια Θάλασσα κοντά στην πόλη του Νίουπορτ.
Ρότσελαρ

Το Ρότσελαρ (ολλανδικά: "Rotselaar"), είναι δήμος του Βελγίου, στην επαρχία της Φλαμανδικής Βραβάντης. Έχει έκταση 37,57 χμ² και πληθυσμό 16.678 κατοίκους (2018).
Γκέτε

Ο Γκέτε (ολλανδικά: "Gete", γαλλικά: "Gette" ή "Gète", βαλλωνικά: "Djåçe") είναι ποταμός του Βελγίου, με μήκος 12,7 χιλιόμετρα. Ξεκινάει κοντά στην πόλη του Μπύντινγκεν, λόγω της συμβολής του Μεγάλου Γκέτε και του Μικρού Γκέτε. Εκβάλλει στο Ντέμερ κοντά στην πόλη του Χάλεν.
Κριστόφ Κάλβο

Ο Κριστόφ Κάλβο ("Kristof Calvo y Castañer") είναι Βέλγος πολιτικός, μέλος του Κόμματος των Πρασίνων. Εκπροσωπεί την εκλογική περιφέρεια της Αμβέρσας στην Βουλή των Αντιπροσώπων από τις 13 Ιουνίου 2010. Είναι μέλος του δημοτικού συμβουλίου στο Μέχελεν από την 1η Ιανουαρίου 2013.
Γέκερ

Ο Γέκερ ή Ζερ (ολλανδικά: "Jeker", γαλλικά: "Geer", βαλλωνικά: "Djer") είναι ποταμός του Βελγίου και της Ολλανδίας, με μήκος 65 χιλιόμετρα. Πηγάζει στην πόλη του Λανς-Σαιν-Σερβαί, ρέει μέσω των επαρχιών της Λιέγης και της Βελγικής Λιμβουργίας, και τελικά εκβάλλει στο Μεύση κοντά στην πόλη του Μάαστριχτ.
Σπυρίδων Τσακόπουλος

Ο Σπυρίδων Τσακόπουλος (1884 - 6 Μαρτίου 1947) ήταν Έλληνας ιατρός και πολιτικός.
Τέμσε

Το Τέμσε (ολλανδικά: "Temse", γαλλικά: "Tamise"), είναι δήμος του Βελγίου, στην επαρχία της Ανατολικής Φλάνδρας. Έχει έκταση 39,92 χμ² και πληθυσμό 29.528 κατοίκους (2018).

Ο δήμος περιλαμβάνει αυτή καθαυτή την πόλη και τρεις μικρούς πρώην δήμους:
Συναγωγή του Ράντομ

Η Συναγωγή του Ράντομ ήταν Ορθόδοξη συναγωγή στο Ράντομ της Πολωνίας, η οποία κατεστράφη από την Ναζιστική Γερμανία μετά την εισβολή στην Πολωνία κατά την διάρκεια του Β΄ Παγκοσμίου Πολέμου. Η συναγωγή ευρισκόταν επί της Οδού Ποντβάλνα, η οποία ήταν παλαιότερα γνωστή ως Οδός Μποζνίτσα. Ανεγέρθηκε το 1846, ενώ πυρπολήθηκε ολοκληρωτικά το 1939 όταν δημιουργήθηκε το Γκέτο του Ράντομ. Σχεδόν το σύνολο των Εβραίων του Ράντομ αφανίστηκε κατά την διάρκεια του Ολοκαυτώματος στην κατεχόμενη Πολωνία, με αποτέλεσμα την σχεδόν πλήρη εγκατάλειψη του χώρου. Μετά το τέλος του πολέμου, τα ερείπια της συναγωγής κατεδαφίστηκαν κατόπιν σχετικών διαταγών της τοπικής φιλοσοβιετικής κομμουνιστικής κυβέρνησης.
Γεώργιος Συγγούρης

Ο Γεώργιος Συγγούρης (1871-1938) ήταν Έλληνας δικηγόρος και πολιτικός.
Εραστής Δυτικών Προαστίων

Ο Εραστής Δυτικών Προαστίων είναι ο τίτλος μιας ελληνικής αισθηματικής-Δραματικης σειράς που προβλήθηκε από το MEGA την τηλεοπτική σεζόν 2004-2005 και σημείωσε μεγάλη επιτυχία. Το σενάριο της σειράς υπέγραψε ο Λευτέρης Καπώνης, ενώ την σκηνοθεσία της σειράς ανέλαβε ο Δημήτρης Αρβανίτης. Στη σειρά πρωταγωνιστούν ο Αλέξης Γεωργούλης στο ρόλο του Σπύρου ενός άνδρα λαϊκής καταγωγής που ερωτεύεται την Μαριλίτα Λαμπροπούλου που έχει το ρόλο της Λίζας μίας κοπέλας από εύπορη οικογένεια. Φαίνεται πως αυτός ο αταίριαστος έρωτας μεταξύ δύο τόσο διαφορετικών ατόμων οφείλεται στην επιτυχία της σειράς, η οποία προβάλλεται κάθε χρόνο σε επανάληψη από το ίδιο κανάλι με υψηλά νούμερα τηλεθέασης.
Ευρωπαϊκό πρωτάθλημα ποδοσφαίρου Παίδων 1986

Το Ευρωπαϊκό πρωτάθλημα ποδοσφαίρου Παίδων 1986 ήταν η τέταρτη έκδοση του Ευρωπαϊκού πρωταθλήματος ποδοσφαίρου Παίδων (σήμερα γνωστό ως Ευρωπαϊκό πρωτάθλημα ποδοσφαίρου Κ17). Διοργανώτρια χώρα ήταν η Ελλάδα. Έλαβε χώρα στις 1-10 Μαΐου 1986. Συμμετείχαν 16 ομάδες και η Ισπανία κέρδισε το πρώτο της τίτλο.
Συναγωγή του Μπζεγκ

Η Συναγωγή του Μπζεγκ (πολωνικά: "Synagoga w Brzegu") είναι πρώην συναγωγή, ευρισκόμενη στο Μπζεγκ της Πολωνίας. Κατά τις απαρχές του 16ου αιώνα, παλαιότερης χρονολογίας συναγωγή στεκόταν στην θέση της σημερινής, ωστόσο πυρπολήθηκε το 1507. 

Το σημερινό κτίριο της συναγωγής ανεγέρθηκε από Εβραίους από την Μπιάουα, οι οποίοι εγκαταστάθηκαν στο Μπζεγκ το 1660. Ο πρώτος ραββίνος προσλήφθηκε από τη γκμίνα το 1816. Το κτίριο υπέστη σημαντική ανακαίνιση το 1899, ενώ, επίσης, ανακαινίστηκε εκ νέου το 1937. Κατά την διάρκεια της Νύχτας των Κρυστάλλων, μεταξύ της 9ης και 10ης Νοεμβρίου 1938, μέλη του NSDAP κατέστρεψαν το εσωτερικό της συναγωγής και προχώρησαν σε δημόσια καύση της Τορά. Το 1940, η συναγωγή ανακατασκευάστηκε, προκειμένου να χρησιμεύσει ως οικία.
Ραντμίλο Αρμενούλιτς

Ο Ραντμίλο Αρμενούλιτς (σερβικά : Радмило Арменулић), γεννημένος στο Βελιγράδι της τότε Γιουγκοσλαβίας το 1940 ήταν Γιουγκοσλάβος, σερβικής καταγωγής, πρωταθλητής και στην συνέχεια προπονητής της αντισφαίρισης. 

Ξεκίνησε την καριέρα του στην αντισφαίριση στη Παρτιζάν Βελιγραδίου. Υπήρξε πρωταθλητής Γιουγκοσλαβίας στα πρωταθλήματα υποδομών και έπαιξε με την εθνική ομάδα στο Κύπελλο Γκαλέα (κάτω των 21 ετών). Μετά τη σύγκρουση του με τον προπονητή του πήγε στη Δυτική Γερμανία όπου είχε μια αξιοζήλευτη καριέρα ως αντισφαιριστής και έπειτα σαν προπονητής αντισφαίρισης. Πέρασε 12 χρόνια στο Όφενμπαχ. 

Ο Αρμενούλιτς ήταν πολλά΄χρόνια ομοσπονδιακός προπονητής, 17 χρόνια και τρεις μήνες, τα περισσότερα χρόνια από κάθε άλλον στην ιστορία αντισφαίρισης της Γιουγκοσλαβίας και της Σερβίας. 

Η πρώτη του γυναίκα ήταν η τραγουδίστρια Σιλβάνα Αρμενούλοβιτς, με την οποία έχει μια κόρη την Γκορντάνα.
Avion III

Το Avion III (ή αλλιώς Aquilon ή Éole III) ήταν πρωτοποριακό ατμοκίνητο αεροσκάφος, κατασκευασμένο από τον Κλεμάν Αντέρ μεταξύ 1892 και 1897, με την οικονομική υποστήριξη του Γαλλικού Υπουργείου Πολέμου.

Διατηρώντας τη βασική διάταξη σε σχήμα νυχτερίδας που διέθετε και το "Éole", το "Avion III" ήταν εξοπλισμένο με δύο κινητήρες οι οποίοι κινούσαν δύο έλικες. Ενώ το πρώτο αεροσκάφος δεν είχε μέσα ελέγχου της κατεύθυνσης, το συγκεκριμένο διέθετε μικρό πηδάλιο κατεύθυνσης.

Οι δοκιμές του αεροσκάφους ξεκίνησαν στη στρατιωτική βάση του Σατορύ κοντά στις Βερσαλλίες στις 12 Οκτωβρίου 1897, με το αεροσκάφος να τροχιοδρομεί σε κυκλική τροχιά. Η πρώτη πτήση επιχειρήθηκε στις 14 Οκτωβρίου και οι περισσότερες πηγές συμφωνούν πως κατέληξε σε συντριβή στο έδαφος αμέσως μόλις απογειώθηκε. Αργότερα, ο Αντέρ υποστήριξε πως πραγματοποιήθηκε πτήση 100 μέτρων την ημέρα αυτή, και ανέφερε πως δύο αυτόπτες μάρτυρες μπορούν να το επιβεβαιώσουν. Ό,τι και να συνέβη, ο γαλλικός στρατός δεν εντυπωσιάστηκε από την επίδειξη και ακύρωσε την περαιτέρω χρηματοδότηση.

Η ιπτάμενη μηχανή διατηρείται στο Μουσείο Τεχνών και Επιτηδευμάτων του Παρισιού, έχοντας υποστεί εργασίες αποκατάστασης τη δεκαετία του 1980.
Γουόρκινγκτον

Το Γουόρκινγκτον (αγγλικά: "Workington") είναι μια πόλη και μια πολιτική ενορία στο στόμιο του ποταμού Ντέρβεντ στη δυτική ακτή της Κάμπρια της Αγγλίας. Ιστορικά, στο Κάμπερλαντ και στο δήμο Άλερντεϊλ, το Γουόρκινγκτον βρίσκεται 51,5 χλμ. νοτιοδυτικά του Καρλάιλ, 11 μίλια δυτικά του Κόκερμαουθ και 8 μίλια νοτιοδυτικά του Μέριπορτ. Κατά την απογραφή του 2011 είχε πληθυσμό 25.207 κατοίκους.
Καραογλάνογλου

Το Καραογλάνογλου είναι χωριό της επαρχίας Γκίρνε στην Τουρκική Δημοκρατία Βορείου Κύπρου. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, σύμφωνα με την οποία το χωριό ονομάζεται Άγιος Γεώργιος Κερύνειας. Ωστόσο, μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Μάχη του Σάλσου

Η Μάχη του Σάλσου ήταν μια τεράστια μάχη που έλαβε χώρα το έτος 612 κατά τη διάρκεια της δεύτερης εκστρατείας του πολέμου Κόγκουριο-Σουέι μεταξύ του Βασιλείου Κόγκουριο της Κορέας και της αυτοκρατορικής Δυναστείας Σουέι της Κίνας. Το Κόγκουριο είχε μια συντριπτική νίκη επί των αριθμητικά ανώτερων δυνάμεων των Σουέι στον ποταμό Σάλσου.
Κάστρο Αγίου Φιλίππου

Το Κάστρο Αγίου Φιλίππου (καταλανικά:"Castell de Sant Felip", ισπανικά: "Castillo de San Felipe", περισσότερο γνωστό ως Φρούριο Αγίου Φιλίππου) ήταν φρούριο το οποίο φύλασσε την είσοδο στο λιμάνι του Μαόν. Ευρίσκεται εντός του δήμου του Ες Καστέλλ, επί του νησιού της Μενόρκας. 

Ανακατασκευάστηκε από Βρετανικές δυνάμεις κατά την διάρκεια της δεκαετίας του 1760, στην θέση παλαιότερου ισπανικού φρουρίου, του "Καστέλλ ντε Σαν Φελίππε", το οποίο είχε ανεγερθεί προς το 1554. Είναι ιδιαίτερα γνωστό για την δύο φορές ανεπιτυχή υπεράσπισή του από τους Βρετανούς: κατά την Πολιορκία του Φρουρίου Αγίου Φιλίππου (1756) και την Εισβολή στη Μενόρκα (1781). Μετά την τελευταία, το κάστρο εν μέρει καταστράφηκε.
Ελισάβετ Μόρτιμερ

Η Ελισάβετ Μόρτιμερ, βαρόνη του Κάμους (Μονμουθσάιρ, 12 Φεβρουαρίου 1371 - 20 Απριλίου 1417) Αγγλίδα ευγενής ήταν μεγαλύτερη κόρη και παιδί του Εδμόνδου Μόρτιμερ, 3ου κόμη του Μαρς και της Φιλίππης, 5ης κόμισσας του Όλστερ. Η μητέρα της ήταν μοναδική κόρη και παιδί του Λάιονελ της Αμβέρσας του δεύτερου γιου του Εδουάρδου Γ΄ της Αγγλίας και της Φιλίππης του Αινώ. Ο πρώτος σύζυγος της ήταν ο Χότσπερ από την Οικογένεια Πέρσι, ο δεύτερος ήταν ο Τόμας Κάμους, 1ος βαρόνος του Κάμους. Η Ελισάβετ εμφανίζεται στο έργο του Ουίλλιαμ Σαίξπηρ ""Ερρίκος Δ΄, Μέρος Α΄" σαν "Λαίδη Κέιτ Πέρσι" και κάνει μια σύντομη εμφάνιση σαν "χήρα Πέρσι" στο έργο "Ερρίκος Δ΄, Μέρος Β΄". Η Ελισάβετ είχε δυο μικρότερους αδελφούς τον Ρότζερ Μόρτιμερ, 4ο κόμη του Μαρς, τον Εδμόνδο Μόρτιμερ και μια αδελφή την Λαίδη Φιλίππη Μόρτιμερ που παντρεύτηκε σε πρώτο γάμο τον Τζων Χέιστινγκς, 3ο κόμη του Πέμπροκ σε δεύτερο γάμο τον Ριχάρδο ΦίτςΆλαν 11ο κόμη του Αρουντέλ και σε τρίτο γάμο τον Σερ Τόμας Πόινινγκς του Μπέιζινγκ.
Ρόνσε

Το Ρόνσε ή Ρεναί (ολλανδικά: "Ronse", γαλλικά: "Renaix"), είναι πόλη του Βελγίου, στην επαρχία της Ανατολικής Φλάνδρας. Έχει έκταση 34,48 χμ² και πληθυσμό 26.337 κατοίκους (2018).
Εδμόνδος Μόρτιμερ, 3ος κόμης του Μαρς

Ο Εδμόνδος Μόρτιμερ, 3ος κόμης του Μαρς ("Edmund Mortimer, 3rd Earl of March", 1 Φεβρουαρίου 1352 - 27 Δεκεμβρίου 1381), 3ος Κόμης του Μαρς ήταν γιος του Ρότζερ Μόρτιμερ, 2ου κόμη του Μαρς και της Φιλίππης Μοντάγκου, της κόρης του Γουίλιαμ Μοντάγκου, 1ου κόμη του Σόλσμπερι και της Αικατερίνης Γκράντισον. Την περίοδο που ήταν ανήλικος ο Εδουάρδος Γ΄ της Αγγλίας τον έθεσε υπό την κηδεμονία του Γουίλιαμ του Γουίκεχαμ και του Ριχάρδου ΦιτζΆλαν, 10ου κόμη του Αρουντέλ. Η θέση του νεαρού κόμη που είχε μεγάλες εκτάσεις στα σύνορα με την Ουαλία ενισχύθηκε σημαντικά όταν παντρεύτηκε σε ηλικία 17 ετών την 14χρονη Φιλίππη, 5η κόμισσα του Άλστερ (24 Αυγούστου 1369), την μοναδική κόρη και διάδοχο του Λάιονελ της Αμβέρσας δεύτερου γιου του Εδουάρδου Γ΄ της Αγγλίας. Η σύζυγος του Λάιονελ της Αμβέρσας Ελισάβετ Μπεργκ, 4η κόμισσα του Άλστερ ήταν κόρη του Γουίλιαμ Μπεργκ, 3ου κόμη του Άλστερ και της Ματθίλδης του Λάνκαστερ, κόμισσας του Άλστερ. Ο Λάιονελ δημιούργησε την κομητεία του Άλστερ πριν τον γάμο του, τον τίτλο κληρονόμησε μετά τον θάνατο του ο γαμπρός του Εδμόνδος Μόρτιμερ.
Λόκερεν

Το Λόκερεν (ολλανδικά: "Lokeren"), είναι πόλη του Βελγίου, στην επαρχία της Ανατολικής Φλάνδρας. Έχει έκταση 67,5 χμ² και πληθυσμό 41.438 κατοίκους (2018).
Φιλιπβίλ

Το Φιλιπβίλ (παλαιότερα αναφερόμενος ως "Φιλιππούπολη", γαλλικά "Philippeville"), είναι πόλη του Βελγίου, στην επαρχία της Ναμύρ. Έχει έκταση 156,71 χμ² και πληθυσμό 9.228 κατοίκους (2018).
Πολυδέκτης

Ο Πολυδέκτης ήταν μυθικός βασιλιάς της Σερίφου.Πατέρας του ήταν ο Μάγνης και μητέρα του μία από τις Ναϊάδες. Ο Πολυδέκτης εμπλέκεται στον μύθο του Περσέα. Όταν ο αδερφός του, Δίκτυς, ο οποίος ήταν ψαράς, βρήκε την Δανάη μαζί με τον Περσέα μωρό, μέσα στο ξύλινο κιβώτιο, τους πήρε στην καλύβα του. Φυσικά ο Πολυδέκτης ήθελε από καιρό την Δανάη για γυναίκα του. Στην αρχή είχε την αντίρρηση της ίδιας και του αδελφού του. Τώρα όμως είχε ένα βασικό εμπόδιο: τον γιο της, τον Περσέα. Θέλοντας να ξεφορτωθεί τον Περσέα, του τάζει την παροχή μέσου προς την πατρίδα του, το Άργος, υπό την προϋπόθεση να κάνει έναν άθλο, να κόψει και να φέρει το κεφάλι της Μέδουσας. Μια άλλη εκδοχή του μύθου είναι πως ο Πολυδέκτης ανακηρύσσει το γάμο του με την Ιπποδάμεια και ζητά από κάθε κάτοικο του νησιού, για γαμήλιο δώρο, ένα άλογο. Ο Περσέας, ψαράς όπως και ο Δίκτυς, δεν είχε άλογα. Μπροστά στο υπεροπτικό ύφος του βασιλιά, ξεστομίζει πως δεν θα του φέρει άλογο, αλλά το κεφάλι της Μέδουσας. Ο Πολυδέκτης δέχεται αυτήν τη δέσμευση και αποφασίζει να κρατήσει στο παλάτι τη Δανάη, έως ότου ο Περσέας εκπληρώσει την υποχρέωσή του .Κατά την απουσία του Περσέα, ο Πολυδέκτης προσπάθησε με τη βία να κάνει τη Δανάη γυναίκα του. Η άκαμπτη στάση της τον εξόργισε και την πήγε με τη βία στον ναό της Αθηνάς για να την θυσιάσει. Την στιγμή εκείνη καταφτάνει ο Περσέας, με την Ανδρομέδα στην αγκαλιά του. Ο Πολυδέκτης, μην αποδεχόμενος την επιτέλεση του άθλου, προκαλεί τον ήρωα να του δείξει το κεφάλι. Ο ήρωας προειδοποιεί τους δικούς του να μην κοιτάξουν και βγάζει από τον σάκο το κεφάλι της Μέδουσας. Όσοι το κοίταξαν, ανάμεσά τους και ο Πολυδέκτης, πέτρωσαν μονομιάς. Μετά τον θάνατο του Πολυδέκτη, τον θρόνο της Σερίφου τον πήρε ο Δίκτυς.
Τηλεμπόρα

Η Τηλεμπόρα είναι ο τίτλος ελληνικής κωμικής σειράς που προβλήθηκε από το MEGA την τηλεοπτική σεζόν 2004-2005. Η σειρά παρουσιάζει τον αταίριαστο έρωτας μίας τηλεοπτικής παρουσιάστριας και ενός άνδρα που έχει αφιερωθεί στην οικολογία. Ένα ατύχημα αναμεσά με το αυτοκίνητο αναμεσά τους θα τους φέρει σε μία πρώτη -όχι τόσο επιτυχημένη- γνωριμία. Τους πρωταγωνιστικούς ρόλους της σειράς έχουν ο Απόστολος Γκλέτσος και η Θεοφανία Παπαθωμά. Το σενάριο υπογράφει ο Λευτέρης Καπώνης (που την ίδια χρονιά υπέγραφε το σενάριο της επιτυχημένης σειράς Εραστής Δυτικών Προαστίων στο ίδιο κανάλι), ενώ την σκηνοθεσία ο Βασίλης Θωμόπουλος (στην πρώτη επιτυχημένη συνεργασία του με το MEGA ενώ ακολούθησαν σειρές όπως το Πενήντα Πενήντα, Ένας Μήνας και κάτι, Η Πολυκατοικία κ.ά. ).
Ντάκα Αμπάχανι

H Ντάκα Αμπάχανι (αγγλικά: "Dhaka Abahani") είναι αθλητικός σύλλογος στην Ντάκα του Μπανγκλαντές. Χρώματα του συλλόγου είναι το γαλάζιο και το κίτρινο. Δραστηριοποιείται στα αθλήματα του ποδοσφαίρου και του κρίκετ. Τα τμήματα του συλλόγου αγωνίζονται σε επαγγελματικό επίπεδο.

Ο σύλλογος ιδρύθηκε έπειτα από την αναδιοργάνωση της Ίκμπαλ Σπόρτινγκ Κλαμπ (Iqbal Sporting Club) το 1972 από τον Σέιχ Καμάλ, μεγαλύτερο γιο του Σέιχ Μουτζιμπούρ Ραχμάν. Η πρώτη σημαντική εγχώρια επιτυχία για το ποδοσφαιρικό τμήμα ήρθε το 1974, με την κατάκτηση του πρωταθλήματος Ντάκα Λιγκ. Αρκετές επιτυχίες σημείωσε και το τμήμα κρίκετ, κατακτώντας συνολικά 17 τίτλους πρωταθλήματος από την περίοδο 1974–75 έως και την περίοδο 2012–13.

Το τμήμα ποδοσφαίρου του συλλόγου είναι αρκετά επιτυχημένο. Τα εντός έδρας παιχνίδια της ομάδας διεξάγονται στο Εθνικό Στάδιο Μπανγκαμπάντου, χωρητικότητας 36.000 θεατών. Ο σύλλογος μετέχει στην πρώτη κατηγορία της χώρας, την Πρέμιερ Λιγκ Μπανγκλαντές.
Χαρά Βέρρα

Η Χαρά Βέρρα (Πάτρα, 12 Αυγούστου 1973) είναι Ελληνίδα λαϊκοδημοτική τραγουδίστρια. Το πραγματικό της όνομα είναι Χαρίκλεια Αγγελοπούλου.
Μπιόμκες Τσακραμπάρτι

Ο δρ. Μπιόμκες Τσακραμπάρτι, που επίσης γράφεται ως Μπιόμκες Τσακραμπόρτυ ή Μπιόμκες Τσακραμπάρτυ (1923-1981) ήταν Βεγγαλέζος ερευνητής των εθνικών γλωσσών. Ήταν επίσης γνωστός εκπαιδευτής και ποιητής. Η σημαντική συμβολή στη γλωσσολογία ήταν η ανακάλυψη κάποιων βασικών σχέσεων μεταξύ της γλώσσας Σαντάλι και της βεγγαλικής γλώσσας. Έδειξε πως η βεγγαλική γλώσσα έχει μοναδικά χαρακτηριστικά, τα οποία είναι απόντα σε άλλες ινδικές γλώσσες, υπό την επίδραση των Σαντάλι. Η συμβολή του ήταν καθοριστική για την έρευνα σχετικά με την προέλευση και την ανάπτυξη της Βεγγαλικής γλώσσας και παρείχε πεδία έρευνας σε νεότερους ορίζοντες στη γλωσσολογία.
Τσαταλκιόι

Το Τσαταλκιόι είναι χωριό της Επαρχία Κερύνειας στην Κυπρο Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, σύμφωνα με την οποία το χωριό ονομάζεται Άγιος Επίκτητος Κερύνειας. Ωστόσο, μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Ο μεγάλος Ποντικο-ντετέκτιβ

Ο μεγάλος Ποντικο-ντετέκτιβ (πρωτότυπος τίτλος: The Great Mouse Detective) είναι Αμερικανική κωμική ταινία μυστηρίου, κινουμένων σχεδίων παραγωγής 1986 από τα Walt Disney Animation Studios και διανομή από την Buena Vista Distribution. Αποτελεί την 26η ταινία μεγάλου μήκους κινουμένων σχεδίων για την Disney. Την ταινία σκηνοθέτησαν οι Μπάρνι Μάττισον, Ντέιβ Μίτσενερ και η ομάδα των Τζον Μάσκερ και Ρον Κλέμεντς, οι οποίοι αργότερα σκηνοθέτησαν μεγάλες επιτυχίες της Disney όπως "Η Μικρή Γοργόνα" και ο "Αλαντίν". Είναι επίσης γνωστή και ως "Οι περιπέτειες του μεγάλου Ποντικο-ντετέκτιβ" κατά την επανακυκλοφορία της στις αίθουσες το 1992 αλλά και ως "Μπαζίλ ο Μεγάλος Ποντικο-ντετέκτιβ" σε μερικές χώρες. Οι βασικοί χαρακτήρες είναι όλοι ποντίκια και αρουραίοι οι οποίοι ζουν στο Βικτωριανό Λονδίνο.

Βασισμένη στη σειρά παιδικών βιβλίων "Ο Μπαζίλ της Μπέικερ Στριτ" της Ιβ Τάιτους, αντλεί έντονη επίδραση από τον Σέρλοκ Χολμς με ένα ηρωικό ποντίκι το οποίο μιμείται συνειδητά τον ντετέκτιβ. Η Τάιτους ονόμασε τον βασικό χαρακτήρα των βιβλίων της από τον ηθοποιό Μπέιζιλ Ράθμποουν, ο οποίος είναι περισσότερο γνωστός για τον ρόλο του ως Χολμς σε ταινίες.

"Ο μεγάλος Ποντικο-ντετέκτιβ" κυκλοφόρησε στις αίθουσες στις 2 Ιουλίου 1986 με θετικές κριτικές και εμπορική επιτυχία, σε έντονη αντίθεση με την αποτυχία στο box-office της προηγούμενης ταινίας κινουμένων σχεδίων της Disney, "Το Μαύρο Καζάνι" (1985). Ως εκ τούτου, τα ανώτατα στελέχη της νέας διοίκησης της εταιρίας πείστηκαν πως το τμήμα κινουμένων σχεδίων της εταιρίας ήταν ακόμα βιώσιμη επιχείρηση και αυτό έβαλε τη βάση για την εποχή γνωστή και ως Αναγέννηση της Disney.
Έντμοντ Μόρτιμερ (1302 - 1331)

Ο Σερ Έντμοντ Μόρτιμερ (1302 - 1331) ήταν μεγαλύτερος γιος του Ρότζερ Μόρτιμερ, 1ου κόμη του Μαρς και της Ιωάννας Τζένβιλλ, 2ης βαρόνης του Τζένβιλλ, γιος του ήταν ο Ρότζερ Μόρτιμερ, 2ος κόμης του Μαρς. Ο Εδμόνδος πέθανε την επόμενη χρονιά μετά την εκτέλεση του πατέρα του αλλά δεν κληρονόμησε τους τίτλους και την περιουσία του επειδή είχαν κατασχεθεί από τον Εδουάρδο Γ΄ της Αγγλίας αλλά επανήλθαν στην οικογένεια του σταδιακά.
Πασκάλ Μπιέ

Ο Πασκάλ Μπιέ ή Pascal Biet είναι εικονογράφος παιδικών βιβλίων. Γεννήθηκε το 1974 στο Beaugency Γαλλίας και κατοικεί στο Παρίσι της Γαλλίας. Σπούδασε γραφιστική και οπτικές επικοινωνίες στο Μπλουά Γαλλίας. Εικονογράφησε πολλά από τα βιβλία της Μπέκυ Μπλάμ: "Wolf (Ένας Καλλιεργημένος Λύκος)" (1998), "Les Crayons magiques" (2001), "Mice make trouble" (1999), "Lost - One Dog, Green (Απωλέσθη Πράσινος Σκύλος)" (1999), "Crackers" (2001), "Six Mice and a Hedgehog (Έξι ποντίκια κι ένας Σκαντζόχοιρος)" (1999), "Leopold and Bottom: A Day Out" (2002), "Leo and Lester" (2003), "Biscuit" (2000), "Ο Ευριπίδης και οι μικρές αγγελίες" των εκδόσεων Ζεβρόδειλος. "My Vacation Journal του Μαρκ Μπέργκερ" (2008), "The Great Ape Escape" (2016) της Φιόνα Μάνλοβ.

Σε συνέντευξη που έδωσε στην εφημερίδα "Η Καθημερινή" στις 12 Δεκεμβρίου του 1999, δήλωσε ότι ζωγράφιζε από μικρός και η πρώτη έκθεση εικονογράφησης στην οποία συμμετείχε ήταν στην Βουλώνη. Πηγή της έμπνευσής του είναι: «..."καθημερινές καταστάσεις που μπορεί όμως να είναι πολύ κωμικές. Αστείες φυσιογνωμίες, πρόσωπα έκπληκτα, θυμωμένα, χαρούμενα, κάποιος που παραπατάει και πέφτει".»
Τζοβάνι Παπίνι

Ο Τζοβάνι Παπίνι (9 Ιανουαρίου 1881 – 8 Ιουλίου 1956) ήταν ένας Ιταλός δημοσιογράφος, δοκιμιογράφος, κριτικός λογοτεχνίας, ποιητής και μυθιστοριογράφος.
Εδμόνδος Μόρτιμερ, 5ος κόμης του Μαρς

Ο Εδμόνδος Μόρτιμερ, 5ος κόμης του Μαρς (6 Νοεμβρίου 1391 - 18 Ιανουαρίου 1425), 5ος Κόμης του Μαρς και 7ος Κόμης του Άλστερ ήταν μεγαλύτερος γιος του Ρότζερ Μόρτιμερ, 4ου κόμη του Μαρς και της Ελεονώρας Χόλλαντ. Ο Εδμόνδος ήταν διεκδικητής του θρόνου τον τελευταίο χρόνο του Ριχάρδου Β΄ της Αγγλίας σαν τρισέγγονος του Εδουάρδου Γ΄ της Αγγλίας, ο Ριχάρδος Β΄ εκθρονίστηκε από τον πρώτο του ξάδελφο Ερρίκο Δ΄ της Αγγλίας. Τα δικαιώματα των Μόρτιμερ στον Αγγλικό θρόνο τους οδήγησαν σε μια σειρά από επαναστάσεις εναντίον του Ερρίκου Δ΄, οι διαμάχες συνεχίστηκαν όταν ξέσπασε ο Πόλεμος των Ρόδων που ο Οίκος της Υόρκης συγκρούστηκε με τον Οίκο του Λάνκαστερ. Ο Εδμόνδος σταθερός οπαδός του Ερρίκου Ε΄ ήταν ο τελευταίος κόμης του Μαρς από την οικογένεια Μόρτιμερ. Ο Εδμόνδος είχε έναν μικρότερο αδελφό τον Ρότζερ (1393 - 1413) και δυο αδελφές : την Άννα Μόρτιμερ που παντρεύτηκε τον Ριχάρδο του Κέιμπριτζ μικρότερο γιο του Εδμόνδου του Λάνγκλεϊ και της Ελεονώρας που παντρεύτηκε τον Σερ Εδουάρδο Κουρτεναί χωρίς να αποκτήσει παιδιά.

Η μητέρα του Εδμόνδου ήταν κόρη του Τόμας Χόλλαντ, 2ου κόμη του Κεντ και της Αλίκης ΦίτςΑλαν. Η μητέρα του Τόμας Χόλλαντ Ιωάννα του Κεντ ήταν εγγονή του Εδουάρδου Α΄ της Αγγλίας και μητέρα του Ριχάρδου Β΄ από τον δεύτερο γάμο της. Η Αλίκη ΦίτςΑλαν ήταν κόρη του Ριχάρδου ΦίτςΑλαν, 10ου κόμη του Αρουντέλ από την δεύτερη σύζυγο του Ελεονώρα του Λάνκαστερ κόρη του Ερρίκου, 3ου κόμη του Λάνκαστερ, παππούς του ήταν ο Ερρίκος Γ΄ της Αγγλίας.
ΚΟΝΚΑΚΑΦ Λιγκ

To ΚΟΝΚΑΚΑΦ Λιγκ (αγγλικά: "CONCACAF League") είναι ετήσια ποδοσφαιρική διασυλλογική διοργάνωση στην Κεντρική Αμερική και την Καραϊβική. Ανακοινώθηκε στις 8 Μαΐου 2017. Στη διοργάνωση μετέχουν 16 ομάδες (13 από την Κεντρική Αμερική και 3 από την Καραϊβική) σε αγώνες νοκ άουτ εντός και εκτός έδρας. Η νικήτρια της διοργάνωσης προκρίνεται στο ΚΟΝΚΑΚΑΦ Τσάμπιονς Λιγκ.
Αφιά Φουτμπόλ Κλαμπ

Η Αφιά Φουτμπόλ Κλαμπ (γαλλικά: "Hafia Football Club") είναι ποδοσφαιρικός σύλλογος στο Κονακρί της Γουινέας. Χρώματα του συλλόγου είναι το πράσινο και το λευκό. Τα εντός έδρας παιχνίδια της ομάδας διεξάγονται στο Σταντ ντυ 28 Σεπτέμπρ, χωρητικότητας 25.000 θεατών.
Ιουδαιο-Ιρακινά αραβικά

Τα Ιουδαιο-Ιρακινό αραβικά (), επίσης γνωστά ως Ιρακινά Ιουδαιο-Αραβικά και Γιαχουντικά, είναι μια ποικιλία των αραβικών που ομιλείται από Ιρακινούς Εβραίους οι οποίοι προς το παρόν ή παλαιότερα ζούσαν στο Ιράκ. Υπολογίζεται ότι υπάρχουν 100.000 με 120.000 ομιλητές στο Ισραήλ (το 1994) ενώ μόνο 100 με 150 ηλικιωμένοι ομιλητές παραμένουν στο Ιράκ (το 1992). Η πιο γνωστή ποικιλία είναι τα Εβραϊκά Αραβικά της Βαγδάτης, αν και υπήρχαν διαφορετικές διάλεκτοι στη Μοσούλη και αλλού.

Η συντριπτική πλειοψηφία των Ιρακινών Εβραίων έχουν μεταφερθεί στο Ισραήλ και έχουν μεταστραφεί προς τα εβραϊκά ως η γλώσσα που ομιλείται στο σπίτι.

Η ταινία Farewell Baghdad του 2014 είναι κυρίως στα Εβραϊκά Αραβικά της Βαγδάτης. Είναι η πρώτη φορά που μια ταινία έχει γυριστεί στα Ιουδαιο-Ιρακινά αραβικά.
Ρότζερ Μόρτιμερ, 2ος κόμης του Μαρς

Ο Ρότζερ Μόρτιμερ, 2ος κόμης του Μαρς και 4ος βαρόνος των Μόρτιμερ (11 Νοεμβρίου 1328 - 26 Φεβρουαρίου 1360) Άγγλος ευγενής και πολέμαρχος στην διάρκεια του Εκατονταετούς Πολέμου και 2ος Κόμης του Μαρς ήταν γιος του ευγενούς Εδμόνδου Μόρτιμερ και της Ελισάβετ του Μπάντλσμιρ, εγγονός του Ρότζερ Μόρτιμερ, 1ου κόμη του Μαρς. Τα εδάφη από την οικογένεια Μόρτιμερ κατασχέθηκαν μετά την εξέγερση και την εκτέλεση του 1ου κόμη (1330), ακολούθησε την επόμενη χρονιά ο πρόωρος θάνατος του γιου του Εδμόνδου (1331) που ήταν πατέρας του Ρότζερ. Ο Ρότζερ είχε σε μικρή ηλικία ελάχιστες πιθανότητες να ανακτήσει τα εδάφη και τους τίτλους της οικογένειας του.
Ορύξ Ντουαλά

Η Ορύξ Ντουαλά (γαλλικά: "Oryx Douala") είναι αθλητικός σύλλογος στο Ντουάλα του Καμερούν. Χρώματα του συλλόγου είναι το κίτρινο και το μαύρο. Δραστηριοποιείται στο άθλημα του ποδοσφαίρου. Τα εντός έδρας παιχνίδια της ομάδας διεξάγονται στο Σταντ ντε λα Ρεουνιφικασιόν, χωρητικότητας 30.000 θεατών.
Ούβατς

Ο Ούβατς (σερβικά : Увац) είναι ποταμός της Σερβίας και της Βοσνίας και Ερζεγοβίνης που πηγάζει κάτω από το οροπέδιο Γκόλια και το οροπέδιο Πέζτερ στην Σερβία, στη συνέχεια διασχίζει τη νοτιοδυτική Σερβία έπειτα την ανατολική Βοσνία και Ερζεγοβίνη, όπου μετά από 115 χλμ. συναντά τον ποταμό Λιμ στον οποίο κι εκβάλει. Για 10 χιλιόμετρα σχηματίζει τα σύνορα μεταξύ των δύο χωρών. 

Ο ποταμός είναι γνωστός για τους μαιάνδρους. ελικοειδής διαδρομή, που σχηματίζει κατά την ροή του στο ομώνυμο φαράγγι προστατευόμενο από το 1971 με σπάνια είδη πουλιών και ψαριών. Ο Ούβατς αποστραγγίζει μια έκταση 1.596 χλμ², ανήκει στη λεκάνη απορροής της Μαύρης Θάλασσας και δεν είναι πλεύσιμος.
Hanklyn-Janklin

Το Hanklyn-Janklin είναι σύγχρονο λεξιλόγιο των Ινδικών Αγγλικών όρων και λέξεων που προέρχονται από την Ινδία στα γενικά Αγγλικά. Ο συγγραφέας του λεξικού είναι ο Νάιτζελ Χάνκιν.
Αγίρδα

Η Αγίρδα είναι κοινότητα της επαρχίας Κερύνειας στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Οζχάν

Το Οζχάν είναι χωριό της επαρχίας Γκίρνε στην Τουρκική Δημοκρατία Βορείου Κύπρου. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, σύμφωνα με την οποία το χωριό ονομάζεται Ασώματος Κερύνειας. Ωστόσο, μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.

Το όνομα του χωριού δόθηκε το 1975, προς τιμήν ενός Τούρκου στρατιώτη που σκοτώθηκε στο χωριό κατά τη διάρκεια της τουρκικής εισβολής του 1974.
Δήμος Γκίρνε

Ο Δήμος Γκίρνε είναι παράνομος δήμος της επαρχίας Γκίρνε στην μη αναγνωρισμένη Τουρκική Δημοκρατία Βορείου Κύπρου. Το έδαφος του δήμου ανήκει εκ του νόμου (de jure) στην Κυπριακή Δημοκρατία, σύμφωνα με την οποία ονομάζεται Δήμος Κερύνειας. Ωστόσο, μετά την τουρκική εισβολή του 1974, ο δήμος δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Λίβαϊ Σταμπς

Ο Λίβαϊ Σταμπς (αγγλ.: Levi Stubbs), 6 Ιουνίου 1936 - 17 Οκτωβρίου 2008), ήταν Αμερικανός τραγουδιστής της Rhythm and blues και ένας εκ των ιδρυτών του μουσικού συγκροτήματος Four Tops.
Στράτος Σακελλαρίδης

Ο Στράτος Σακελλαρίδης είναι Έλληνας πρώην ποδοσφαιριστής, ο οποίος αγωνίστηκε στον Απόλλων Καλαμαριάς κατά την πρώτη εξαετία της πρώτης εθνικής κατηγορίας, συνεχίζοντας στον Παναθηναϊκό και στον Άρη, κατακτώντας δύο κύπελλα Ελλάδας.
Λιβανέζικα Αραβικά

Χάρτης του [[Λίβανος|Λιβάνου]] με τις διαλέκτους των Λιβανέζικων Αραβικών
Τα λιβανέζικα αραβικά είναι μία γλώσσα που αναπτύχθηκε και ομιλείται στο Λίβανο. Συγγενεύει στενά με τα αραβικά, ενώ μερικοί δεν την θεωρούν ως ξεχωριστή γλώσσα αλλά ως μία διάλεκτο των αραβικών - εξ' ου και το όνομα της γλώσσας «Λιβανέζικα "Αραβικά"». Παρόλα αυτά η γλώσσα έχει σημαντικές διαφορές από τα Αραβικά, και για αυτό κάποιος που μιλάει τα σύγχρονα πρότυπα Αραβικά δεν του αρκούν για να κατανοήσει ή να μιλήσει τα Λιβανέζικα. Η Λιβανική Αραβική γλώσσα χρησιμοποιεί το Αραβικό αλφάβητο για την γραφή, αν και έχει αναπτυχθεί ένα προσαρμοσμένο Λατινικό αλφάβητο για την γλώσσα αυτή. Έχει επιρροές από πολλές άλλες γλώσσες, συμπεριλαμβανομένων των Γαλλικών, Αραμαϊκών, Συριακών, Ελληνικών, Τουρκικών και Αγγλικών. Ως προς την γλωσσική οικογένεια, τα Λιβανέζικα Αραβικά ανήκουν στις σημιτικές γλώσσες και συγκεκριμένα αποτελεί παρακλάδι των Λεβαντίνικων Αραβικών.
Τόμας Χότζκιν

Ο Τόμας Χότζκιν (17 Αυγούστου 1798 – 5 Απριλίου 1866) ήταν Βρετανός γιατρός, ο οποίος σήμερα θεωρείται από τους εξέχοντες παθολόγους της εποχής του και πρωτεργάτης της προληπτικής Ιατρικής.
Οι αμαζόνες

Οι αμαζόνες (Ισπανικά: "Las Amazonas") είναι τηλενουβέλα μεξικάνικης παραγωγής του 2016. Είναι ριμέικ της Βενεζουελάνικης τηλενουβέλας του 1985, "Las Amazonas".

Πρωταγωνιστούν Σέσαρ Έβορα, Βικτόρια Ρούφο, Ντάνα Γκαρσία, Αντρές Παλάσιος, Γκρέτελ Βαλντές, Μαριλούζ Μπερμούντες, Ρενέ Κασάδος και Χουάν Πάμπλο Χιλ.
Ευρωπαϊκό Πρωτάθλημα Κλειστού Στίβου 2021

Το Ευρωπαϊκό Πρωτάθλημα Κλειστού Στίβου 2021 ήταν η 36η διοργάνωση του Ευρωπαϊκού Πρωταθλήματος Κλειστού Στίβου, που διεξήχθη υπό την εποπτεία της Ευρωπαϊκής Αθλητικής Ομοσπονδίας. Η διοργάνωση πραγματοποιήθηκε στην Αρένα Τόρουν στο Τόρουν, στην Πολωνία μεταξύ 4 και 7 Μαρτίου του 2021.

Στο πρωτάθλημα διεξήχθησαν 26 αγωνίσματα, 13 ανδρών και 13 γυναικών. Έλαβαν μέρος 682 αθλητές και αθλήτριες, 370 άνδρες και 312 γυναίκες από 46 χώρες-μέλη της Ομοσπονδίας.

Στον πίνακα των μεταλλίων την πρώτη θέση κατέκτησε η  Ολλανδία με 4 χρυσά μετάλλια και 7 συνολικά. Η Πορτογαλία κέρδισε τη δεύτερη θέση με 3 χρυσά μετάλλια. Την τρίτη θέση κατέκτησε η Μεγάλη Βρετανία με 2 χρυσά μετάλλια και 12 συνολικά.
Χάνα Νιου

Η Χάνα Νιου ( "Hannah New", γεννημένη στις 13 Μαΐου 1984 ) είναι Αγγλίδα ηθοποιός και μοντέλο. Είναι γνωστή για τον πρωταγωνιστικό της ρόλο στην τηλεοπτική σειρά "Black Sails," στην οποία υποδύεται την Eleanor Guthrie.
Γ΄ Συνέλευση της Δυτικής Χέρσου Ελλάδος

Η Γ΄ Συνέλευση της Δυτικής Χέρσου Ελλάδος ήταν τοπική συνάντηση πού έγινε από τις 17 Δεκεμβρίου έως τις 22 Δεκεμβρίου 1824 στο Ανατολικό. Ο Κασομούλης την αναφέρει σαν "Β' τοπική συνέλευση του Αιτωλικού" και ο Βακαλόπουλος σαν "Β' τοπική συνέλευση των οπλαρχηγών στο Αιτωλικό", ο Καλσούλης ως "συνέλευση των παραστατών της Δυτικής Ελλάδος". Στην συνέλευση πήραν μέρος οι επαρχίες δυτικά των Σαλώνων όπου αποτελούσαν την Δυτική Χέρσο Ελλάδα. Η συνέλευση έγινε στον ναό της Παναγίας της πόλης.

Στην πρώτη σύναξη των πληρεξούσιων εκλέχτηκαν πρόεδρος ο Γεώργιος Τζώγκας και γραμματέας ο Κωνσταντίνος Πολυχρόνης. Από τον Κασομούλη αναφέρεται ότι γραμματέας της συνέλευσης διετέλεσε ο ίδιος.

Η τοπική παράδοση του Αιτωλικού σχετίζει την συνέλευση με την καθιέρωση της Πανηγύρις της Αγίας Αγάθης.
Η άνοιξη

Η άνοιξη (Ισπανικά: "El manantial") είναι τηλενουβέλα μεξικάνικης παραγωγής του 2001.

Πρωταγωνιστούν Αδέλα Νοριέγα, Μαουρίσιο Ίσλας, Αλεχάντρο Τομμάσι, Καρίμε Λοσάνο και Ντανιέλα Ρόμο.
Υδατοκαλλιέργεια

Υδατοκαλλιέργεια είναι η εκτροφή ψαριών, καρκινοειδών, μαλακίων, υδρόβιων φυτών, φυκών και άλλων οργανισμών. Η υδατοκαλλιέργεια περιλαμβάνει τη καλλιέργεια πληθυσμών γλυκού και αλμυρού νερού υπό ελεγχόμενες συνθήκες και μπορεί να αντιπαραβληθεί με την εμπορική αλιεία, η οποία είναι η συλλογή άγριων ψαριών. Η θαλάσσια καλλιέργεια (θαλασσοκαλλιέργεια), κοινώς γνωστή ως θαλάσσια γεωργία, αναφέρεται στην υδατοκαλλιέργεια που ασκείται σε θαλάσσια περιβάλλοντα και σε υποβρύχια ενδιαιτήματα, σε αντίθεση με τα γλυκά νερά.

Σύμφωνα με τον Διεθνή Οργανισμό Τροφίμων και Γεωργίας (F.A.O), ως υδατοκαλλιέργεια νοείται «η εκτροφή υδρόβιων οργανισμών, συμπεριλαμβανομένων ψαριών, μαλακίων, καρκινοειδών και υδρόβιων φυτών. Η καλλιέργεια συνεπάγεται κάποια μορφή παρέμβασης στη διαδικασία εκτροφής για την ενίσχυση της παραγωγής, όπως τακτική κτηνοτροφία, σίτιση, προστασία από αρπακτικά κλπ. Η γεωργία συνεπάγεται επίσης ατομική ή εταιρική ιδιοκτησία του αποθέματος που καλλιεργείται». Η αναφερόμενη παραγωγή από παγκόσμιες δραστηριότητες υδατοκαλλιέργειας το 2014 προμήθευσε πάνω από το ήμισυ των ψαριών και των οστρακοειδών που καταναλώνονται άμεσα από τον άνθρωπο, ωστόσο, υπάρχουν ζητήματα σχετικά με την αξιοπιστία των αναφερόμενων αριθμών. Περαιτέρω, στην υφιστάμενη πρακτική υδατοκαλλιέργειας, προϊόντα από αρκετά κιλά άγριων ψαριών χρησιμοποιούνται για τη παραγωγή μιας λίβρας ιχθυοφάγου ψαριού όπως ο σολομός.

Ιδιαίτερα είδη υδατοκαλλιέργειας αποτελούν, η ιχθυοκαλλιέργεια, η εκτροφή γαρίδων, η καλλιέργεια στρειδιών, η θαλάσσια καλλιέργεια (θαλασσοκαλλιέργεια), η καλλιέργεια φυκών (και η καλλιέργεια θαλασσίων φυτών) και η καλλιέργεια ψαριών ενυδρείου. Ιδιαίτερες μέθοδοι αποτελούν η υδροπονική και η ολοκληρωμένη πολυτροφική υδατοκαλλιέργεια, οι οποίες και οι δύο ενσωματώνουν την ιχθυοκαλλιέργεια και την υδατοκαλλιέργεια.

Ο Διεθνής Οργανισμός Τροφίμων και Γεωργίας (F.A.O), περιγράφει την υδατοκαλλιέργεια ως μία από τις βιομηχανίες που επηρεάζονται άμεσα από την κλιματική αλλαγή και τις επιπτώσεις της. Ορισμένες μορφές υδατοκαλλιέργειας, όπως η καλλιέργεια θαλασσίων φυτών, έχουν την ευκαιρία να συμμετέχουν στον μετριασμό της κλιματικής αλλαγής, ενώ άλλες μορφές υδατοκαλλιέργειας έχουν αρνητικές επιπτώσεις στο περιβάλλον, όπως μέσω της ρύπανσης από θρεπτικά συστατικά ή της μεταφοράς ασθενειών σε άγριους πληθυσμούς.
Μυρσίνη Ζορμπά

Η Μυρσίνη Ζορμπά (Αθήνα, 1949) είναι Ελληνίδα πολιτικός επιστήμων, ερευνήτρια πολιτισμικής πολιτικής. Διετέλεσε Υπουργός Πολιτισμού (28.8.2018-9.7.2019), μέλος της Ευρωπαϊκού Κοινοβουλίου (2000-2004), εκδότρια (εκδόσεις «Οδυσσέας» 1973-1992), πρώτη διευθύντρια του Εθνικού Κέντρου Βιβλίου (1995-1999), και πρόεδρος του ΔΣ της εθελοντικής οργάνωσης «Δίκτυο για τα Δικαιώματα του Παιδιού» (2004-2016).
Η αγάπη ήρθε

Η αγάπη ήρθε (Ισπανικά: "Vino el amor") είναι τηλενουβέλα μεξικάνικης παραγωγής του 2016. Είναι ριμέικ της Χιλιανής τηλενουβέλας του 2014, "La chúcara".

Πρωταγωνιστούν Γκαμπριέλ Σότο, Ιρίνα Μπάεβα, Ασέλα Ρόμπινσον και Σίντια Κλίτμπο.
Ισίδρο Λάνγκαρα

Ο Ισίδρο Λάνγκαρα Γκαλαρράγκα (ισπανική γλώσσα: "Isidro Lángara Galarraga", 25 Μαΐου 1912 – 21 Αυγούστου 1992) ήταν Βασκικής καταγωγής Ισπανός ποδοσφαιριστής, ο οποίος αγωνιζόταν ως κεντρικός επιθετικός. Αναδείχθηκε στον μεγαλύτερο Ισπανό σκόρερ όλων των εποχών.
Πόλεμοι των Συνασπισμών

Ο [[Ναπολέων Α΄|Ναπολέων Α']] στη [[μάχη του Άουστερλιτς]] στις 2 Δεκεμβρίου 1805, πίνακας του [[Φρανσουά Ζεράρ]]
Οι Πόλεμοι των Συνασπισμών (γαλλικά: Guerres de Coalitions) ήταν μια σειρά επτά πολέμων που διεξήχθησαν από στρατιωτικές συμμαχίες των μεγάλων ευρωπαϊκών δυνάμεων, γνωστές ως Συνασπισμοί, και στράφηκαν εναντίον της Επαναστατικής και της Ναπολεόντειας Γαλλίας μεταξύ 1792 και 1815 (κατά τη διάρκεια της Γαλλικής Επανάστασης, της Υπατείας και στη συνέχεια της Πρώτης Γαλλικής Αυτοκρατορίας). Περιλαμβάνουν τους πολέμους της Γαλλικής Επανάστασης (1792-1802) και τους Ναπολεόντειους πολέμους (1803-1815), με μικρό διάστημα ειρήνης μετά τη συνθήκη της Αμιένης που κράτησε από τον Μάιο 1802 έως τον Μάιο 1803.
Γιοι και εραστές

Γιοι και εραστές, (αγγλικά: Sons and Lovers), είναι μυθιστόρημα του Βρετανού λογοτέχνη Ντ. Χ. Λώρενς που εκδόθηκε το 1913. Ενώ το μυθιστόρημα αρχικά έλαβε μια χλιαρή κριτική, μαζί με τους ισχυρισμούς της βλασφημίας, σήμερα θεωρείται ως αριστούργημα από πολλούς κριτικούς και συχνά θεωρείται ως το καλύτερο επίτευγμα του Λώρενς.